
Þá sagði Jesús þeim þessa dæmisögu: „Maður nokkur átti fíkjutré gróðursett í víngarði sínum. Hann kom og leitaði ávaxtar á því og fann ekki. Hann sagði þá við víngarðsmanninn: Í þrjú ár hef ég nú komið og leitað ávaxtar á fíkjutré þessu og ekki fundið. Högg það upp. Hví á það að vera engum til gagns?  En hann svaraði honum: Herra, lát það standa enn þetta ár þar til ég hef grafið um það og borið að áburð. Má vera að það beri ávöxt síðan. Annars skaltu höggva það upp.“ (Lúk 13:6-9)

Íslenski söfnuðurinn í Noregi, kirkjan  hefur um árabil verið mönnum stoð og skjól. Huggun í harmi og hvatning til lífs.  Hér hafa börnin lært að þekkja frelsara heimsins.  Hér hefur Drottinn sjálfur verið gestur og Herra. 

Í orðunum hér að ofan erum við minnt á þá ábyrgð sem við berum með því að vera eftirfylgjendur Krists. Þá ábyrgð sem hvílir á okkur að láta kirkjuna bera ávöxt.  Í þrjú ár hef ég leitað ávaxtar á fíkjutré þessu og ekki fundið. Högg það upp! Segir víngarðseigandinn. 
Við erum minnt á miskunnsemi  og umhyggju: Fagnaðarerindi nýs tækifæris. Er víngarðsmaðurinn sagði: Herra lát það standa enn eitt ár þar til ég hef grafið um það og borið að áburð.  
Við erum minnt á alvöru nytjaleysis. Þess að einungis taka, en ekki gefa. Hví á það að spilla jörðinni?  Spurði víngarðseigandinn. 
 Minnt á að það sem einungis tekur getur í raun aldrei þrifist. 
Loks erum við minnt á að um er að ræða lokatækifæri. Ef við ítrekað höfnum Guði, lokum eyrunum fyrir orði hans og látum það ekki bera ávöxt, þrjóta að lokum þau tækifæri sem til boða standa. Má það bera ávöxt síðan. Sagði víngarðseigandinn,  Annars skaltu höggva það upp.
Hann vissi sem var að tréð var komið með þann þroska,  að það átti að vera búið og bera ávöxt.
Líkt er um kirkjuna.  Henni er ávallt ætlað það hlutverk að bera ávöxt,  ávöxt trúar. Í von og kærleika og köllun hvers einstaklings til trúar og helgunar, gerist innan samfélagsins, innan kirkjunnar.  
Við höfum séð og upplifað viðsjárverða tíma, en höfum fengið annað tækifæri. Ég tel að þessi söfnuður muni lifa af niðurskurðartíma þannig að hann geti borið ávöxt mönnum til heilla og Guði til dýrðar. 
En til þess þurfum við að hafa þjónustuna að leiðarljósi. Þjónustu við Guð, náungann og heiminn sem Guð hefur skapað okkur til handa. Þetta þrennt verður aldrei í sundur slitið. 

Seta í stjórn safnaða eða sóknarnefndum er þjónustuhlutverk. Á sama hátt og þjónusta annarra kirkjunnar þjóna. Sóknarbörnum er þjónað í gleði og sorg og hlutverk stjórna/sóknarnefnda og annarra starfsmann safnaða er að styðja við hina vígðu prestsþjónustu þannig að hún megi bera sem bestan og mestan ávöxt. 
Síðastliðið ár hefur stjórn íslenska safnaðarins unnið þá þjónustu af mikilli elju, festu, heiðarleika og síðast en ekki síst í trú, von og kærleika. Þetta er mikið ábyrgðarhlutverk og mikil vinna sem þessi þjónusta krefst  og er gerð meir en minna í sjálfboðaliðsvinnu. 
Á aðalfundi safnaðarins 2017 voru kosnir 5 aðalmenn. Kosningu hlutu: Guðrún Elín Svansdóttir, Björn Hallbeck, Stefán Snævarr, Guðbjörg Edda Árnadóttir og Jónína Margrét Arnórsdóttir.  Stefán Snævarr þurfti fljótlega að segja sig frá þjónustunni og Guðrún Elín hefur einnig beðist lausnar af  persónulegum ástæðum. Ég þakka þeim gott starf nærveru og góðan vilja. 
 Í varastjórn voru kosin Kristján Daðason og Katla Sveinbjörnsdóttir. 

Í listanefnd var kosinn Eysteinn Hilmarsson. Í stjórn Ólafíusjóðs, Sigurdís Reynisdóttir og til vara Ágústa María Arnardóttir Figved.  
Ískórinn hefur verið afar mikilvægur fyrir helgihald safnaðarins í Oslo.  Gísli Jóhann Grétarsson kórstjóri Ískórsins lét af störfum á starfsárinu og var honum þakkað vel unnin störf og gott og lipurt samstarf í jólamessu safnaðarins. Gróa Hreinsdóttir tók við sem kórstjóri Ískórsins um áramótin.
Á aðalfundinum 2017  kom fram að söfnuðurinn hefur þurft að skera niður útgjöld vegna skertra tekna. Sársaukafyllst var að fella niður fermingarferðalag. Sóknarprestur sótti um styrk í jöfnunarsjóð Þjóðkirkju Íslands og var söfnuðinum úthlutað 1 miljón íslenskra króna, sem eyrarmerkt er barna og unglingastarfi með megináherslu á fermingarfræðslu.   
Sóknarpresti var falið að kanna möguleika á „call senter“ til að auka meðlimatölu safnaðarins, eins og finnska og sænska kirkjan höfðu ákveðið að gera.  Var leitað ráða hjá Andrési Jónssyni, sem hefur yfirgripsmikla þekkingu á þessu málefni. Hann er eiginmaður sr. Ásu Laufeyjar Sæmundsdóttur og var svo vænn að gefa söfnuðinum þessa vinnu sína.  Mælti hann eindregið með að farin yrði þessi leið.  Hún er dýr en góð fjárfesting til framtíðar. Benti hann á að hjálparstofnanir, tryggingafélög, stjórnmálaflokkar o.sfrv. horfa ekki til fárra ára þegar lagt er í slíkan kostnað, heldur til líftíma fólks. 
Var því ákveðið á stjórnarfundi í júní að hrinda þessu verkefni í framkvæmd og var sóknarpresti og formanni falið að skoða þá möguleika sem í boði voru. Niðurstaðan var að ákveðið var að nota sama „call senter“ og nágrannakirkjur okkar. Það var hagstæðast  og  komin var reynsla á það hjá sænsku kirkjunni. Ég tel að þar hafi verið stigið gott skref, enda voru einungis um 1.114 meðlimir í söfnuðinum um áramótin 2017. Þess ber að geta að til þess að teljast trúfélag hér í Noregi, þurfa meðlimir safnaðarins að vera að minnsta kosti 500 talsins og þá er miðað við 15 ára og eldri. 
Undanfarin ár hefur verið farið vel yfir alla meðlimaskráningu, fundað með lögfræðingum og fylkismanni. Sóknarmannatalið er vel unnið og farið er eftir þeim lögum sem um söfnuði gilda og þeim reglum og leiðbeiningum sem komið hafa frá norskum yfirvöldum.  Í 
Í þessu sambandi hefur samstarf milli norrænu þjóðkirkjusafnaðanna sem starfa í Noregi eflst og mikil vinátta myndast við þessa yfirferð um feril inn- og útskráningar
Íslenski söfnuðurinn í Noregi er einn af fjölmörgum söfnuðum Þjóðkirkju Íslands og fær fjármagn til safnaðarstarfsins í gegnum norsk sóknargjöld frá ríki og sveitafélögum.  
Árið 2016 var öllum meðlimum trúfélaga í Noregi (ef undan er skilið sóknarbörnum norsku kirkjunnar) gert að staðfesta skráningu sína í þeim söfnuði sem þeir tilheyra.  
Fresturinn var stuttur til að kynna þessar nýju aðstæður en fyrir áramót 2016 staðfestu 1.114 sóknarbörn skráningu sína í íslenska söfnuðinn í Noregi. 
Endanleg ákvörðun frá norskum yfirvöldum er ekki komin en ljóst er að söfnuðir og trúfélög hér í Noregi munu búa við skert framlög um sinn.

Guðsþjónustuhald var á 10 stöðum á árinu. Þeir staðir sem messað var á eru: Ósló, Drammen, Kristiansand, Stavanger, Bergen, Þrándheimur, Tromsö, Sandefjord, Fredrikstad, og á Íslandi var ein fermingarmessa í Seltjarnarneskirkju.  
Haldnar voru 24 guðsþjónustur og 15 helgi- og bænastundir. 25 sunnudagaskólar um landið og 6520 manns sóttu helgihald safnaðarins á árinu þar sem talið var.  
23 börn voru skírð, öll í heimahúsum. Góður rómur hefur verið gerður að þeirri séríslensku hefð að skíra börn í heimahúsum og ánægjulegt er að sóknarbörn nýti sér þá þjónustu safnaðarins. Hjónavígslur voru 8 og 4 útfarir/minningarathafnir. 
48  börn voru skráð í  fermingarfræðslu safnaðarins veturinn 2017-18 og á árinu voru fermd  25 börn í þremur athöfnum í Osló, Reykjavík og Sandefjord.  
Hluti fermingarbarnanna fermist á Íslandi hjá prestum á fyrri heimaslóðum fjölskyldanna. Þetta er gert í góðu samstarfi og gefa prestar út vottorð um að fermingarfræðslu sé lokið eða muni ljúka hjá söfnuðinum í Noregi.
Við skipulag á guðsþjónustunum eru tengiliðirnir eða safnaðarfulltrúarnir út um landið ómissandi sem fyrr. Það er mjög misjafnt hvert hlutverk þeirra er eftir stöðunum, enda aðstæður oft ólíkar staða á milli. Sem dæmi um þjónustu má nefna m.a að bóka kirkju, auglýsa helgihaldið í nærsamfélaginu, baka og þrífa, halda utan um messukaffið í samstarfi við Íslendingafélögin, lesa ritningarlestra í messum og vera presti innan handar með ýmislegt sem komið getur upp. Safnaðarfulltrúarnir sinna sjálfboðinni þjónustu. 
Hér verður einnig að minnast á kórastarfið sem fer vaxandi meðal Íslendinga í Noregi. Nú eru starfandi 3 kórar, Ískórinn í Ósló, Sönghópurinn í Bergen og Kór Kjartans í Þrándheimi. Hugmyndir hafa verið uppi um að setja á laggirnar kór í Stavanger. Kórarnir hafa allir gegnt hlutverki kirkjukórs í messuhaldinu á árinu en starfa þó sem sjálfstæðar einingar.
Það er mikill fjársjóður sem fólginn er í kórunum. Mín upplifun er að fagmennska, jákveðni gleði og þjónustulund einkenni kórastarfið hér. Það er þakkarvert.  
Hefð hefur verið að safnaðarstjórn/sóknarnefnd fari með prestum í messu- og vinnuferð út á land einu sinni á ári. Af því varð ekki á árinu frekar en í fyrra vegna sparnaðar, en haldinn var vinnufundur  laugardaginn 18. mars. 
Tilgangurinn með vinnufundi er að sóknarnefnd nái heilum vinnudegi til uppgjörs  ársins og til að marka stefnu til þess næsta og þá um leið undirbúa aðalfundinn. 
Markmið og tilgangur messu- og vinnuferða sóknarnefndar hefur verið að kynnast heimafólki og starfi safnaðarins um landsbyggðina. Þetta er mikilvægur þáttur sem fer þá aðallega fram í messuhaldinu og spjalli í kirkjukaffinu á eftir.  Það er von mín og trú að við fáum tækifæri til að fara slíka ferð þegar betur árar. 
Aðventuhátíðin í Ósló var með glæsilegasta móti að venju. Listanefnd hafði veg og vanda að allri umgjörð og Hjörleifur Valsson sem hefur verið prestum innan handar er varða kirkjutónlistarmál hefur verið ómetanleg stoð og stytta sem áður. Þar hefur þekking hans á safnaðarstarfinu verið ómetanleg, sem og það tengslanet sem hann býr yfir. Ég þakka honum einstaklega góð störf, lipurð og góða nærveru.  Nánar má lesa um dagskrá aðventuhátíðar í skýrslu listanefndar. 
Sóknarprestur  hefur getað leitað til íslenskra presta sem starfandi eru hjá Norsku kirkjunni til að taka einstaka guðsþjónustu eða athöfn. Eftir að ráðinn var annar prestur við söfnuðinn, er ekki sú þörf sem áður var fyrir afleysingu sem þessa. Verkaskipting og skipting fríhelga hefur verið með því móti að hægt hefur verið að sinna að mestu þeim þjónustubeiðnum sem borist hafa. 
Það er þó ávallt eitthvað um að þau hlaupi í skarðið og styrkur að vita til þess að hægt er að leita til þeirra íslensku presta sem þjóna í norsku kirkjunni. Því miður fer þeim fækkandi vegna nýrra aðstæðna á Íslandi. Bæði hvað varðar atvinnumöguleika og batnandi efnahag landsins.  
Sr. Lilja Kristín Þorsteinsdóttir og sr. Örn Bárður Jónsson hafa leyst sóknarprestinn af í veikindaleyfi. Sr. Lilja Kristín Þorsteinsdóttir hefur því miður sagt starfi sínu lausu frá og með 1. maí. Það er miður, því það var fengur fyrir söfnuðinn að fá jafn reyndan prest til starfa. Fyrir mína hönd og safnaðarins vil ég þakka henni afar vel unnin störf og óeigingjarna þjónustu við sóknarbörnin. 

Prestar safnaðarins sinntu sálgæslu og kærleiksþjónustu sem fyrr og fóru í 36 hús- og sjúkravitjanir á árinu. 
146 sálgæsluviðtöl voru veitt á skrifstofu/kirkjum og  hótelum og 191 símasálgæsluviðtöl voru veitt. Þá er ótalin sálgæsla sem veitt er í gegnum tölvupóstssamskipti. 
Fagleg handleiðsla og endurmenntun hefur verið hluti af sálgæsluvinnu prestsins og er nauðsynleg til að tryggja faglega þjónustu. 
Sálgæsluteymi er starfandi um landið og hefur prestur samstarf við íslenskt fagfólk sem sinnir kristinni sálgæslu eða meðferðarúræðum sem ekki verður með góðu móti sinnt nema á móðurmálinu. 
Eygló Sigmundsdóttir sálfræðingur hefur sinnt sérstökum beiðnum frá prestum er varða einstök mál sem ekki verða með góðu móti unnin á sviði sálgæslunnar og þarfnast meðferðarfræðilegrar úrræða, eða annarra þátta sem prestar meta. Eygló flutti til Íslands á starfsárinu og Þórunn Finnsdóttir sálfræðingur tók við af henni þar til hún flutti einnig til Íslands í nóvember. Ég þakka þeim báðum ómetanlegt framlag á þessu sviði.
Símatími sóknarprests er frá þriðjudegi til föstudags frá kl. 10-11 og mánudagar eru vikulegir frídagar. Símatími prests hefur verið frá mánudegi til fimmtudags frá kl.14-15. Óvíst er um framhaldið þar. Viðtalstímar eru á skrifstofu eða í síma eftir samkomulagi. 

Vegna sparnaðar og sérstakra aðstæðna vegna prestaskipta voru mun færri námskeið haldin á starfsárinu en áður. 
Fermingarnámskeið. Hið árlega fermingarferðalag til Sviþjóðar féll niður í maímánuði. Til að mæta kröfum um kennslu- og fræðslustundir, ferðaðist sr.Lilja Kristin Þorsteinsdóttir þess í stað út um landið og hafði samverustundir með börnunum í Bergen, Stavanger og Sandefjord, auk  þess sem fermingarfræðsla fer fram í Ólafíustofu fyrir börn sem búsett eru í Osló og nágrenni.              
I haust var farið i ferðalag með 22 íslensk börn búsett víðsvegar i Noregi, auk 6 unglingaleiðtoga. Farið var með hópinn í hús íslendingafélagsins i Norefjell. Vel tókst til og komu ferðalangar sælir og ánægðir heim. Þegar þetta er ritað, er stefnt að öðru fermingarferðalagi og ungleiðtoga námskeiði, síðustu helgina í apríl ( 27.-29.apríl). Áætlað er að fara i Nittedalinn og sækja heim Lillomarkskapellu og dvelja þar við fræðslu og leik.
Námskeið fyrir ungleiðtoga var haldið í tengslum við fermingarfræðsluferð til Norefjell. Þar fengu leiðtogaefnin bæði kennslu í fyrirlestrarformi, samtölum ásamt verklegri æfingu á vettvangi. Góð aðstoð lærlinganna, áhugi þeirra og gleði var dýrmæt fyrir alla umgjörð fermingarnámskeiðsins. 

Fréttabréfið kom út  þetta starfsárið eingöngu í rafrænni útgáfu. Gripið var til þessa ráðs í sparnaðarskyni.  Hrafnhildur Brynjarsdóttir, grafískur hönnuður sem hefur haft umsjón með uppsetningu fréttabréfsins undanfarin ár, sá um uppsetningu safnaðarblaðsins i haust en Jónína Margrét Arnórsdóttir tók það verkefni að sér á nýárinu. Þess ber að geta, að allir þeir sem þess óska geta fengið fréttabréfið út prentað og sent heim í pósti. 
Facebook síða safnaðarins “Íslenski söfnuðurinn í Noregi” ásamt facebook síðum fyrir sunnudagaskólana og æskulýðshópa virka vel til að auglýsa starfið. Einnig er facebook samskiptasíða notuð til samskipta við fermingarbörn og foreldra. Messuauglýsingar hafa verið settar inn á  facebook síðu “Íslendingar í Noregi” og svo auðvitað inn á heimasíðu safnaðarins www.kirkjan.no. 
Lýðveldishátíðin hefur verið haldin í samstarfi við Íslendingafélögin þar sem þess er óskað og mögulegt er að mæta. Hátíðarhöldin hefjast þá með guðsþjónustu eða prestur flytur hugleiðingu sem er samofin hátíðardagskrá. 
Samstarf við sendiráðsskrifstofu er mikilvægt þegar á reynir. Hafa prestar safnaðarins átt ómetanlegt samstarf við Hermann Ingólfsson sendiherra Íslands í Noregi í oft viðkvæmum  málum sem varða landa okkar. Er honum og starfsfólki öllu er þakkað gott og mikilvægt samstarf.  
Það er og mikilvægt og gefandi fyrir presta að vera í góðu samstarfi við presta norsku kirkjunnar, þar sem allt guðsþjónustuhald er háð því að fá inni í norskum kirkjum. 
Mikil og góð  einnig vinatengsl hafa myndast við sænska og finnska söfnuðinn. Sóknarprestar þessara vinasafnaða, auk sóknarprestsins í Gamle Aker kirkju hafa fundað og undirbúið sameiginlega messu. Næsta sameiginlega messa þessa safnaða er á haustmánuðum. 
Einnig hafa myndast góð tengsl við aðra söfnuði sem starfa hér i Noregi og  alþjóðleg guðsþjónusta i Nordberg kirkju þann er þann 6. maí.  
Sóknarprestur hefur einnig sótt reglulega fundi með Norges Kristne Råd, sem er samstarfsvettvangur  kristinna trúfélaga.

Sunnudagaskólar Íslenska safnaðarins í Noregi eru starfræktir víðsvegar um landið. Á síðasta ári voru 84 sunnudagaskólar alls. Á vormánuðum voru sunnudagaskólar haldnir reglulega i Osló, Drammen, Sandefjord, Kristiansand, Bergen, Stavanger og Þrándheimi. Starfsemi þeirra, annars staðar en i Sandefjord, Kristiansand og Osló, var lögð niður að hausti vegna sparnaðar, veikinda og manneklu. Helgistundir og sunnudagaskólar voru haldnir jafnhliða jólaguðsþjónustunum.  
[bookmark: _Toc480880209][bookmark: _Toc511572544]Unglingastarf
Unglingafundir voru í Sandefjord, Stavanger og Osló.  Í unglingastarfinu fá krakkarnir meðal annars tækifæri til að kynnast betur og viðhalda tengslum sem myndast hafa í fermingarfræðslu safnaðarins. 
Þátttaka hefur verið góð  æskulýðshópum safnaðarins þar sem myndast hefur góður vinskapur meðal unglinga og leiðtoga. Markmið Æskulýðsstarfs safnaðarins er að styrkja vináttutengsl og rjúfa einangrun þeirra barna sem flutt hafa hingað til Noregs og eiga erfitt með að tengjast öðrum félagslega m.a. vegna tungumálsins. Hver fundur er skipulagður og auglýstur á heimasíðu okkar og/eða facebooksíðu safnaðarins og á facebooksíðunni „www.facebook.com/æskulýðshópur Íslenska safnaðarins í Noregi.“
Um 40 börn hafa verið að sækja fundina reglulega í æskulýðsstarfinu okkar um allt land. Unglingahóparnir taka ávallt vel á móti nýjum félögum. 
[bookmark: _Toc480880210][bookmark: _Toc511572545]Starf 60 ára og eldri
Starf 60 ára og eldri hefur verið haldið mánaðarlega í vetur. Starfið hefst að hausti og lýkur með vorfagnaði í maí ár hvert, alls voru 10 fundir á starfsárinu. Eldri borgarar eða 60+, eins og hópurinn kýs að kalla sig, hittast einu sinni í mánuði yfir vetrarmánuðina á fimmtudögum kl. 12 í Ólafíustofu. Byrjað er á kyrrðar- og íhugunarstund frá kl. 12.15 til 12.30 og svo er léttur hádegisverður. Að honum loknum hefjast dagskrárliðirnir.
Margt hefur verið brallað á starfsárinu, m.a. var farið í leikhús og komið hafa góðir gestir og flutt fræðsluerindi sem fallið hafa í góðan jarðveg. Hópnum var boði i sendiherrabústaðinn á Bygdøy. Þar naut hópurinn gestrisni sendiherrahjónanna á blíðskapardegi. Hinn 11. maí  var svo farið í vorferð til Eidsvoll.  Dagsferð í boði safnaðarins, i hið þýðingarmikla og sögufræga hús, Eiðsvollbygginguna. Þaðan hélt hópurinn til Hamars kirkju, til stuttrar helgistundar og endaði ferðalagið á að snæða saman í húsi sr.Ragnheiðar Karítasar í Lillehammer. Það var ánægður hópur sem kvaddist við Ólafíustofu þetta kvöld eftir eftirminnilegan og skemmtilegan dag. Nýja árinu var fagnað með glæsilegri hangikjötsveislu, 11. janúar. Einkar ánægjulegt var hve margir mættu í Ólafíustofu þann dag. Ásamt föstum kjarna hópsins voru þó nokkrir að koma í fyrsta sinn og sumir að koma aftur eftir hlé. 
Góð þátttaka hefur verið á fundum 60 ára og eldri en almennt mæta um 15-20 manns í Ólafíustofu. Starfið hefur eflst og stækkað og  myndast hafa góð vináttutengsl. Nýir félagar eru ávallt velkomnir og taka allir vel á móti þeim sem vilja kíkja til okkar í Ólafíustofu og eiga góða stund saman. Við viljum þakka, að öðrum ólöstuðum, Áslaugu Thomsen, Oswald Kratz og Snorra Ásgeirssyni fyrir óeigingjarnt sjálfboðaliðastarf í þágu hópsins.
[bookmark: _Toc322601193]Minnum á vorferðalagið sem nánar er auglýst á facebooksíðunni okkar og heimasíðu.
[bookmark: _Toc322601196]

[bookmark: _Toc511572546]LISTANEFND
[bookmark: _Toc322601202]Skýrsla listanefndar Íslenska safnaðarins í Noregi fyrir starfsárið 2017-2018

Á starfsárinu hafa verið haldnir fjórir fundir, tveir á haustmánuðum og tveir á vormánuðum. 
Nefndarmeðlimir á starfsárinu voru Sr. Ragnheiður Karítas Pétursdóttir sóknarprestur, Halldís Ólafsdóttir, Eysteinn Hilmarsson, Hjörleifur Valsson og sjálfkjörinn meðlimur í listanefnd, Margrét Backmann skipuð af safnaðarstjórn. 
Listanefnd er hugsuð sem vettvangur fyrir íslenska listamenn, tónlistarfólk og aðra til að kynna list sína og sköpun. Nefndin hefur annars veitt verkefnastyrki og verið ráðgefandi nefnd þegar kemur að listtengdum viðburðum og hefur verið prestum til handar við ráðgjöf þegar kemur að sérlegum tónlistarflutningi, t.a.m. við helgihald á jólum í Osló og á landsbyggðinni. Nefndin hefur einnig veitt ráðgjöf þegar kemur að listaverkakaupum í Ólafíustofu. Í skipulagsskrá listanefndar er að finna nánari skilgreiningu á hlutverki og verksviði nefndarinnar en vert er að taka fram að listanefndin er ólaunuð nefnd. 
Starf listanefndar hefur þetta starfsárið einkennst af óvissu vegna sóknargjalda og hefur nefndin komið til móts við ósk fyrrum formanns safnaðarnefndar um aðhald og einblítt á að halda uppi grunnþjónustu og áður skipulögðum viðburðum á hausti og jólum. Til að mæta óvissustöðu hefur Listanefnd beitt sér fyrir því að notast við staðbundið tónlistarfólk og kóra sem hefur meðal annars leitt til sparnaðar þegar kemur að ferðaútgjöldum. Ekki hafa verið veittir verkefnastyrkir úr sjóðum listanefndar og ekki hefur verið ráðist í kaup á listaverkum þetta starfsárið.
Listanefnd kom að skipulagningu eftirfarandi viðburða á árinu:
1. Ólafíuhátíðin 22. Október. Það er orðinn fastur liður að listanefnd bjóði uppá menningardagskrá á fæðingardegi Ólafíu Jóhannsdóttur þann 22. október ár hvert í Ólafíustofu. Dagskráin samanstóð af flutningi Ískórsins á Játningu Ólafíu, verki eftir Gísla J. Grétarsson fráfarandi kórstjóra Ískórsins. Fámennt var á hátíðinni og má þar kenna listanefnd um að hafa ekki auglýst atburðinn nógu vel. Það vantar fréttaveitu til að auglýsa viðburði, og líka að auglýsa í góðum tíma. 
                                                                                                                                             
1. Aðventuhátíð í Ósló. Að venju var haldin aðventuhátíð íslenska safnaðarins í Ósló fyrsta sunnudag í aðventu (3. desember). Rétt eins og árið áður var hátíðin haldin í Høvik kirkju í Sandvika. Stefán Snævarr hélt hátíðarræðu, Jónína Margrét Arnórsdóttir flutti ávarp sem formaður safnaðarstjórnar og Lilja Kristín Þorsteinsdóttir flutti hugvekju.  Eftirtaldir listamenn og hópar komu fram: Ískórinn og söngflokkurinn Laffí sungu undir stjórn Gísla J. Grétarssonar. Einsöngvararnir Kolbeinn Jón Ketilsson tenór og Dóra Steinunn Ármannsdóttir sópran fluttu klassískar tónlistarperlur. Gróa Hreinsdóttir, kantor lék á orgel og Hjörleifur Valsson lék á fiðlu. Í lok hátíðar var boðið upp á kaffi og smákökur sem meðlimir safnaðarins bökuðu og voru einstaklega ljúffengar. Eftir að Aðventuhátíðinni lauk var aðstandendum hátíðarinn og listafólki boðið í mat þar Jónína Margrét Arnórsdóttir fyrir skipulagningu og matargerð. Fyrri ár hefur prógram og kynningarefni verið hannað af Ásgeiri Jónssyni, grafískum hönnuði, en vegna bágrar fjárhagsstöðu og óvissu vegna sóknargjalda var prógrammið prentað út af Sr. Ragnheiði á A4 blaði til að spara pening. 

1. Jólamessur í Stavanger, Bergen, Þrándheimi, Kristiansand, Drammen og Osló. 
Í aðventu og jólamessum í Osló, Bergen, Drammen, Stavanger, Kristiansand og Þrándheimi var nefndin prestum innan handar að skipuleggja tónlistaratriði.


1. Ýmis önnur mál og hugmyndir sem unnið var að.
1. Listanefnd hefur á fundum sínum rætt mikilvægi tillögu nefndarinnar frá fyrri aðalfundi um að söfnuðurinn ráði til sín tónlistarráðgjafa og vonast til að henni verði veitt brautargengi í betra árferði.
1. Í sambandi við messuna annan jóladag: Jónína Margrét Arnórsdóttir hjálpaði mikið til með kaffið, bæði bakaði og hjálpaði til við að bera fram. Á næsta ári þarf að vera á hreinu hver sér um þetta, þarf þrjár manneskjur til að bera fram kaffi og ganga frá. Einhver þarf að skreyta jólatréð og taka það niður. Söfnuðurinn á jólatré og tvo jólasveinabúninga. 
1. Nefndarmeðlimum finnst viðeigandi að hér eftir sjái Ískórinn um söng á Aðventuhátíðinni og Laffí á Ólafíuhátíðinni. 
1. Auglýsingamál: Listanefnd óskar eftir að kannað sé hvort hægt sé að fá netföng hjá skráðum safnaðarmeðlimum. Það myndi auðvelda auglýsingarmöguleika mikið fyrir viðburði.  
Allar fundargerðir listanefndar er hægt að nálgast í Ólafíustofu. 
Halldís Ólafsdóttir, Hjörleifur Valsson og Margrét Backmann gefa ekki kost á sér í áframhaldandi setu í nefndinni eftir Aðalfundinn 6. maí. 
Listanefnd vill þakka öllum velunnurum nefndarinnar, safnaðarnefnd, samstarfsfólki og listamönnum samstarfið á starfsárinu. Með von um gjöfult samstarfsár 2018-2019.

Með kveðju, 
Halldís Ólafsdóttir, formaður og ritari
Eysteinn Hilmarsson
Margrét Backmann, varaformaður
Hjörleifur Valsson, viðburðarstjóri
Sr. Ragnheiður Karítas Pétursdóttir, gjaldkeri 
[bookmark: _Toc511572547]ÓLAFÍUSJÓÐUR

[bookmark: _Toc322601203][bookmark: _Toc511572548]Fundir
Fundir voru 2 á starfsárinu.  

[bookmark: _Toc322601204][bookmark: _Toc511572549]Úthlutun
Orðið var við 3 umsóknum um aðstoð frá sjóðnum á starfsárinu og nam heildarupphæð þeirra 16.500. 1 umsókn var hafnað. 

[bookmark: _Toc322601205][bookmark: _Toc511572550]Fjárhagsstaða sjóðsins 
Tekjur sjóðsins á starfsárinu voru voru kr. 70.000 af vaxtatekjum safnaðar, greitt inn 5. apríl 2017.  Í sjóðnum við árslok 2017 voru kr. 51.054.39. 

[bookmark: _Toc322601207][bookmark: _Toc511572551]Kosning varamanns í sjóðstjórn
Samkvæmt samþykkt á tillögu við breytingu á 4. gr. skipulagsskrár Ólafíusjóðs á aðalfundi 2016 var ákveðið að kjósa varamann í stjórn Ólafíusjóðs. Á aðalfundinum 2017 Ágústa María Arnardóttir Figved var kosin varamaður.  Á fundi stjórnar í september 2017 skipti stjórn með sér verkum samkvæmt eftirfarandi verkaskiptingu.

Kristján Daðason, formaður.
Sigurdís Reynisdóttir, ritari.
Ágústa María Arnardóttir Figved, varamaður.  
Sr. Ragnheiður Karítas Pétursdóttir, gjaldkeri.
	
Osló í apríl 2018




[bookmark: _Toc511572552]LOKAORÐ 
Það  er ávallt gott að muna orð Ólafíu Jóhannsdóttur þegar hún tókst á við erfiðleika. Dauðþreytt og útslitin oft í vonlausum aðstæðum. Muna að við göngum ekki ein, heldur er Kristur ávallt með okkur, leiðir okkur, nærir og styrkir.   
						
[bookmark: _Toc322601209]Játning Ólafíu
Og hann lét lífsins ljós skína inn í dauðþreytta meðvitund mín,
gaf mér hið fólgna manna að eta,
sagði við mig, eins og hann einn getur sagt:
„Ég mun alls ekki sleppa þér og eigi heldur yfirgefa þig.“
- Á þeim stundum skildist mér
að það var ekki ég, sem hélt í hann,
heldur hann, sem hélt í mig.
Þá reyndi ég, að þótt móðir geti gleymt barni sínu,
þá gleymir hann ekki smælingjum sínum.[footnoteRef:1] [1:  Ólafía Jóhannsdóttir biografi: Dr. Sigríður Dúna Kristmundsdóttir, Reykjavík, 2006. s. 381.)
] 

[bookmark: _Toc511572554]Viðauki 1. Skipulagsskrá Ólafíusjóðs Íslenska safnaðarins í Noregi

 
1.gr.
 
Hjálparsjóður fyrir nauðstadda Íslendinga í Noregi, Ólafíusjóður Íslenska safnaðarins í Noregi, var stofnaður á auka aðalfundi Íslenska safnaðarins í Noregi 4. október 2009. Heiti sjóðsins er til minningar um Ólafíu Jóhannsdóttur, sem hjálpaði nauðstöddum konum í Osló upp úr aldamótunum 1900. Ólafía var mikil trúkona.
 
2.gr.
 
Sjóðnum er ætlað að mæta tímabundnum erfiðleikum t.d. í tengslum við veikindi, dauðsfall eða önnur áföll sem dunið geta yfir einstaklinga og fjölskyldur. Einnig skal kanna þörf á úthlutun fyrir jólin. Sjóðsstjórn metur þörf hverju sinni.
 
3. gr.
 
Til Ólafíusjóðs skal leggja NOK 70.000.- árlega og féð tekið af vaxtatekjum safnaðarins. Sjóðurinn skal hafa eigin bankareikning. Sjóðnum er og frjálst að auglýsa eftir framlögum frá  stofnunum, félagasamtökum, fyrirtækjum og einstaklingum. Sjóðurinn hefur einnig umsjón með framlögum safnaðarins til hjálparstarfs á Ísland, sem vistuð eru á sérstökum reikningi.
 
4.gr.
 
Sjóðurinn hefur þriggja manna stjórn og skal einn stjórnarmanna vera sóknarprestur safnaðarins. Hinir tveir eru kosnir á aðalfundi safnaðarins og einnig einn varamaður. Stjórnin skiptir með sér verkum.

5. gr.
 
Leggja skal inn skriflegar umsókn um styrk til sjóðsins og skal sjóðurinn hafa sérstakt póstfang. Með allar umsóknir skal fara sem trúnaðarmál.
 
6. gr.
 
Sjóðurinn skal hefja störf 1, nóvember 2009. Framlög til nauðstaddra Íslendinga í Noregi fyrir þann tíma teljast ekki til framlaga sjóðsins.
 
 
Osló, 28. október 2009
Samþykkt af safnaðarstjórn 24. apríl 2016.


[bookmark: _Toc322601211][bookmark: _Toc511572555]Viðauki 2. Skipulagsskrá listanefndar Íslenska safnaðarins í Noregi

§ 1	Hlutverk og starfssvið
Listanefndin heldur utan um allt listastarf á vegum safnaðarins. Það gerir hún með því að:
· Skipuleggja listviðburði í tengslum við helgihald.                            			
· Hafa umsjón með tónlistarflutningi í helgihaldi þegar sóknarprestur óskar þess.
· Hafa umsjón með viðburðum skv. beiðni sóknarnefndar.
· Skipuleggja sjálfstæða listviðburði.
· Hafa umsjón með listmunum og listaverkum í eigu safnaðarins og vali á þeim.

Listviðburðir á vegum safnaðarins skulu vera farvegur fyrir íslenska listamenn og aðra til að kynna sig og list sína.
Nefndin skal í verkefnavali hafa að leiðarljósi kristilegan boðskap, gildi og siðferði.
§ 2	Starfsemi
Nefndin starfar með fjárframlögum frá sóknarnefnd skv. fjárhagsáætlun.
Nefndinni er heimilt að sækja um styrki til að fjármagna starfsemi sína.

§ 3	Skipan nefndar
Listanefnd saman stendur af fimm meðlimum Íslenska safnaðarins.
· Þrír skulu kosnir á aðalsafnaðarfundi til fjögurra ára í senn
· Einn er tilnefndur af sóknarnefnd til eins árs í senn
· Einnig situr sóknarprestur í nefndinni.
Óski nefndarmaður að hætta störfum í nefndinni skal nýr meðlimur kosinn í hans stað á næsta aðalsafnaðarfundi til fjögurra ára.
Samþykkt á aðalsafnaðarfundi 4. maí 2014.

